Grupa 2: Preuzimanje i zbrinjavanje glomaznog otpada u vlastitom pogonu (KB 20 03 07)

Opis grupe: Pojam glomaznog otpada definiran Zakonom o gospodarenju otpadom je predmet ili tvar koju je zbog zapremnine i/ili mase neprikladno prikupljati u sklopu usluge prikupljanja miješanog komunalnog otpada te je u Katalogu otpada označen kao KB 20 03 07.

Glomazni komunalni otpad spada prema katalogu otpada u “komunalni otpad” (otpad iz kućanstva i slični otpad iz obrta, industrije i ustanova) uključujući odvojeno skupljene sastojke. Kataloški ključni broj glomaznog otpada je 20 03 07.
Usluga uključuje preuzimanje otpada od Naručitelja, vaganje te obradu i/ili zbrinjavanje glomaznog otpada u vlastitom pogonu Ponuditelja, koji se mora nalaziti na udaljenosti od najviše 30 km cestovne udaljenosti od centra Grada Rijeke.
Naručitelj u sklopu javne usluge prikupljanja komunalnog otpada na području devet jedinica lokalne samouprave, pruža uslugu besplatnog prikupljanja glomaznog otpada na obračunskom mjestu korisnika, kao i odvoza glomaznog otpada odloženog na javnim površinama. Prikupljeni glomazni otpad u okviru navedenih poslova odvozio bi se Odabranom Ponuditelju ovlaštenom sakupljaču/oporabitelju u njegov pogon radi daljnje obrade i zbrinjavanja.

Za prikupljanje otpada koriste se specijalizirana vozila s dizalicom (grajferom) ili kamioni s rolo-navlakačem kontejnera, zapremnine tovarnog prostora od 10 do 30 m³.
[bookmark: _Hlk240282528]Prilikom dovoza otpada u pogon, ponuditelj je obvezan izvagati vozilo prije i nakon istovara, ovjeriti prateći list za otpad te izdati potvrdu o vaganju, a svu dokumentaciju uručiti vozaču.

Budući da se zahtjevi za odvoz glomaznog otpada zaprimaju prema narudžbi građana, nije moguće unaprijed odrediti točan dnevni broj dolazaka vozila. Ipak, ponuditelj mora osigurati kapacitet za preuzimanje minimalno 150 m³ ili 20 tona otpada dnevno, od ponedjeljka do petka od07:00 do 15:00 sati te subotom od 07:00 do 13:00 sati.
Količine predmeta nabave definirane Troškovnikom su okvirne te se Naručitelj ne obvezuje realizirati sve navedene količine u cijelosti.
Ponuđena usluga predmeta nabave mora omogućiti preuzimanje i daljnju obradu glomaznog otpada, na primjeran i adekvatan način, a u skladu sa Zakonom o gospodarenju otpadom (NN 84/21 i 142/23) i podzakonskim propisima te uvjetima i zahtjevima iz Dokumentacije o nabavi.

Odgovornost posjednika otpada – Naručitelja prestaje u trenutku preuzimanja glomaznog otpada od strane Ponuditelja.
Naručitelj ne odgovara za eventualne propuste gospodarskog subjekta - pružatelja usluge, odnosno učinjene štete trećim osobama.
Naručitelj ili posjednik glomaznog otpada koji je pripremljen za daljnju oporabu i zbrinjavanje, dužan je gospodarskom subjektu koji obavlja djelatnost gospodarenja otpadom (pružatelju usluge) prema Zakonu uz otpad predati Prateći list za otpad- obrazac PL-O, a sve sukladno Zakonu o gospodarenju otpadom (NN 84/21 i 142/23) i podzakonskim propisima te je odgovoran za točnost podataka o otpadu navedenih u pratećem listu.


Preslika pratećeg lista ovjerenog od strane Naručitelja i gospodarskog subjekta koji vrši uslugu zbrinjavanja glomaznog komunalnog otpada te originalni dokumenti odvage od strane ovlaštenog gospodarskog subjekta su dokazi o izvršenju usluge.
Gospodarski subjekt koji obavlja uslugu zbrinjavanja glomaznog otpada dužan je postupati s preuzetim glomaznim otpadom u skladu s odredbama Zakona o gospodarenju otpadom.
TRAJANJE UGOVORA
Trajanje ugovora je 12 mjeseci.
Početak ugovora je od obostranog potpisa.

